Zuckerman gjithashtu bëri një "spektër shkencor" interesant duke filluar nga ato që ai i konsideronte shkencore deri tek ato që ai i konsideronte joshkencore. Sipas spektrit të Zuckerman, fushat më shkencore - në varësi të të dhënave konkrete - janë kimia dhe fizika. Pas tyre vijnë shkencat biologjike dhe më pas shkencat shoqërore. Në skajin më të largët të spektrit, e cila konsiderohet si pjesa më "joshkencore", janë "perceptimi ekstra-shqisor"-koncepte të tilla si telepatia dhe shqisa e gjashtë-dhe së fundi "evolucioni njerëzor". Zuckerman shpjegon arsyetimin e tij në vijim:

Ne pastaj lëvizim menjëherë nga regjistri i së vërtetës objektive në ato fusha të shkencës biologjike të supozuar, si perceptimi ekstensensor ose interpretimi i historisë fosile të njeriut, ku për besimtarët [evolucionistë] gjithçka është e mundur - dhe ku besimtari i zjarrtë [në evolucion] është ndonjëherë në gjendje të besojnë disa gjëra kontradiktore në të njëjtën kohë. (Solly Zuckerman, Përtej Kullës së Fildishtë, Nju Jork: Botimet Toplinger, 1970, f. 19)

Përralla e evolucionit njerëzor nuk është asgjë tjetër përveç interpretimeve paragjykuese të disa fosileve të zbuluara nga njerëz të caktuar që i përmbahen verbërisht teorisë së tyre.

##### Pse një Mysliman nuk mund të jetë avokat i evolucionit

Bazuar në të dhënat e viteve 1940 dhe 1950, disa myslimanë imagjinojnë se evolucioni është një teori shkencore, dhe përpiqen ta pajtojnë atë me Islamin duke përdorur një logjikë të çuditshme e cila sugjeron se "Myslimanët e dinin evolucionin shumë kohë para Darvinit." Kjo logjikë është produkt i mungesës së njohurive. Shkenca ka vërtetuar pavlefshmërinë e evolucionit. Shkenca pohon faktin e Krijimit. Argumenti në të cilin besojnë myslimanët dhe atë që Kurani e thotë qartë është se Zoti krijoi gjithçka. Prandaj, është e pamundur që një mysliman të mbrojë të njëjtat gjëra me teorinë e evolucionit, e cila është një bestytni pagane që daton në kohën e Egjiptianëve dhe Sumerianëve të lashtë, duke shpjeguar gjithçka me rastësi. Perëndia me siguri se mund të kishte krijuar organizmat e gjallë përmes evolucionit nëse do të dëshironte kështu. Mirëpo, Kurani nuk përmban asnjë informacion të tillë ose ndonjë ajet që mbështet formimin gradual të formave të jetës siç pretendohet nga evolucionistët. Sikur të ekzistonte një mënyrë e tillë e krijimit, ne do ta kishim parë atë në ajetet Kuranore. Por përkundrazi, Zoti na informon në Kuran se jeta dhe universi janë krijuar për mrekulli me urdhërin e Zotit, "Bëhu".

########## Ai është Krijuesi i Qiejve dhe i Tokës. Kur Ai vendos për diçka, vetëm thotë, 'Bëhu!' dhe ajo bëhet. (Kur'an, 2:117)

Fakti që Zoti shpall në Kuran është se njerëzimi është krijuar nga asgjëja, në formën më të mirë:

########## Ai krijoi njeriun në trajtën më të përkryer. (Kur'an, 95:4) Ai i ka krijuar qiejt dhe tokën me të vërtetë dhe ju dha juve formën më të përsosur. Dhe tek Ai do të ktheheni. (Kur'an, 64:3)

##### Profeti Adem (p.q.m.t) dhe i gjithë njerëzimi ekzistonte në sferën shpirtërore para se të krijohej universi

Në Kuran, Zoti na informon se Ai krijoi njerëzimin në sferën shpirtërore edhe para krijimit të Universit dhe i thirri të gjithë të dëshmojnë:

Kur Zoti yt nxori nga kurrizi i bijve të Ademit pasardhësit e tyre dhe i bëri të dëshmojnë kundër vetes së tyre, u tha: 'A nuk jam Unë Zoti juaj?' Ata u përgjigjën: 'Po, dëshmojmë se Ti je.' Kështu bëri Ai, në mënyrë që ju (o njerëz) të mos thoni në Ditën e Kiametit: 'Këtë nuk e kishim ditur.' (K ur'an, 7:172)